**Līgums Nr. 8.4/163**

|  |  |
| --- | --- |
| Rēzeknē  |  2018.gada 19.februārī |

**Rēzeknes novada pašvaldība**, reģistrācijas Nr.9009112679, turpmāk – **Pasūtītājs**, no vienas puses, un **sabiedrība ar ierobežotu atbildību “Reģionālie projekti”**, reģistrācijas Nr.40003404474, turpmāk – **Izpildītājs**, no otras puses, pamatojoties uz iepirkuma „Rēzeknes novada attīstības programmas 2019.-2025.gadam izstrāde” (identifikācijas Nr. RNP 2018/1), turpmāk – **Iepirkums**, rezultātiem, noslēdz šādu līgumu, turpmāk – **Līgums**.

**1. Līguma priekšmets**

* 1. Pasūtītājs uzdod, un Izpildītājs apņemas ar saviem intelektuālajiem, materiālajiem un tehniskajiem līdzekļiem, ievērojot Līguma noteikumus un saskaņā ar Tehnisko specifikāciju (Līguma pielikums Nr.1), Izpildītāja tehnisko piedāvājumu (Līguma pielikums Nr.2) un Izpildītāja finanšu piedāvājumu (Līguma pielikums Nr.3), izstrādāt Rēzeknes novada attīstības programmu 2019.-2025.gadam, turpmāk – **Pakalpojums**.

 1.2. Pakalpojumam jāatbilst Latvijas Republikas spēkā esošajiem normatīvajiem aktiem, saņemot visus nepieciešamos valsts un pašvaldības institūciju saskaņojumus.

 **2. Pakalpojuma nodošanas – pieņemšanas kārtība**

 2.1. Izpildītājs apņemas Pakalpojumu sniegšanu uzsākt uzreiz pēc Līguma parakstīšanas un nodot to ne vēlāk kā līdz 2018.gada 30.novembrim.

2.2. Pakalpojums tiek nodots Pasūtītājam noformējot pieņemšanas – nodošanas aktu.

 2.3. Pušu parakstītais Pakalpojuma nodošanas – pieņemšanas akts ir pamats rēķina iesniegšanai par starpposma norēķinu un galīgo norēķinu.

 **3. Līgumcena un norēķinu kārtība**

 3.1. Līgumcena sastāda EUR 17540,00 (septiņpadsmit tūkstoši pieci simti četrdesmit *euro*, 00 centi), neieskaitot pievienotās vērtības nodokli, turpmāk – PVN (21%). PVN summa sastāda EUR 3683,40 (trīs tūkstoši seši simti astoņdesmit trīs *euro*, 40 centi). Līgumcena kopā ar PVN – **EUR 21223,40** (divdesmit viens tūkstotis divi simti divdesmit trīs *euro*, 40 centi).

 3.2. Pasūtītājs norēķinus ar Izpildītāju veic sekojoši:

 3.2.1. starpmaksājuma summu 40% (četrdesmit procentu) apmērā no kopējās līgumcenas ar PVN – EUR 8489,36 (astoņi tūkstoši četri simti astoņdesmit deviņi *euro*, 36 centi), tostarp PVN summa – EUR 1473,36 (viens tūkstotis četri simti septiņdesmit trīs *euro*, 36 centi), samaksā Izpildītājam pēc Attīstības programmas 1.redakcijas izstrādes pieņemšanas – nodošanas akta abpusējas parakstīšanas 15 (piecpadsmit) darba dienu laikā no attiecīgā Izpildītāja rēķina saņemšanas;

 3.2.2. atlikušo maksājumu 60% (sešdesmit procentu) apmērā no kopējās līgumcenas ar PVN – EUR 12734,04 (divpadsmit tūkstoši septiņi simti trīsdesmit četri *euro*, 04 centi), tostarp PVN summa – EUR 2210,04 (divi tūkstoši divi simti desmit *euro*, 04 centi), samaksā Izpildītājam pēc Pakalpojuma pieņemšanas – nodošanas akta abpusējas parakstīšanas 15 (piecpadsmit) darba dienu laikā no attiecīgā Izpildītāja rēķina saņemšanas.

 3.3. Samaksa par Līgumā noteikto Pakalpojumu tiek veikta ar pārskaitījumu uz Izpildītāja norādīto kontu kredītiestādē.

 3.4. Līgumcenā ir ietverti visi Izpildītāja izdevumi, kas saistīti ar pienācīgu un pilnīgu Pakalpojuma sniegšanu un nepieciešami Pakalpojuma pilnīgai nodošanai.

**4. Pušu tiesības un pienākumi**

 4.1. Izpildītāja saistības.

 4.1.1. Izpildītājs veic attīstības programmas izstrādi saskaņā ar Līguma un tā pielikumu nosacījumiem.

4.1.2. Izpildītājs sniedz Pakalpojumu Līgumā noteiktajā apjomā un termiņā atbilstoši Pasūtītāja norādījumiem.

4.1.3. Izpildītājs garantē, ka Pakalpojumu sniegs rūpīgi, profesionāli un prasmīgi.

4.1.4. Izpildītājs apņemas neizpaust informāciju, nepaturēt un nenodot trešajām personām dokumentus vai to kopijas, kas ir pieejami saistībā ar Pakalpojuma sniegšanu.

4.1.5. Parakstot Līgumu, Izpildītājs apliecina, ka ir iepazinies ar Līguma un tā pielikumu noteikumiem un atzinis tos par saistošiem un izpildāmiem. Izpildītājs apliecina, ka viņa rīcībā ir pietiekoši darbinieku un nepieciešamo materiālu resursi, kā arī citi līdzekļi, lai savlaicīgi un kvalitatīvi veiktu visus Līgumā un tā pielikumos noteiktos pienākumus.

4.1.6. Izpildītājs uzņemas atbildību par normatīvo aktu prasību ievērošanu, pildot ar Līgumu uzņemtās saistības.

 4.2. Pasūtītāja saistības.

4.2.1. Pasūtītājs Līgumā noteiktajā kārtībā pieņem izstrādāto Rēzeknes novada attīstības programmu 2019.-2025.gadam un veic samaksu par kvalitatīvu Pakalpojumu.

4.2.2. Pasūtītājs sniedz Izpildītājam visu Līguma izpildei nepieciešamo un savlaicīgi pieprasīto informāciju, kā arī informāciju, kuru Pasūtītājs vai Izpildītājs uzskatīs par nepieciešamu nodot Līguma izpildes sekmēšanai.

4.2.3. Pasūtītājam ir tiesības veikt kontroli par Līguma izpildi, pieaicinot speciālistus un ekspertus.

4.2.4. Pasūtītājs pārbauda sniegtā Pakalpojuma atbilstību Līgumā un normatīvajos aktos noteiktajām prasībām.

**5. Pušu sadarbība un pilnvarotās personas**

 5.1. Līguma izpildei katra Puse nozīmē vienu vai vairākus pārstāvjus, kuru pienākums ir vadīt un sekot Līguma izpildei, tai skaitā, pārbaudīt un pieņemt Pakalpojumu, informēt par Līguma izpildi vienu vai otru Pusi.

5.1.1. Pasūtītāja nozīmētais pārstāvis: Līga Romančuka.

5.1.2. Izpildītāja nozīmētais pārstāvis: Līna Dimitrijeva.

 5.2. Pārstāvju maiņas gadījumā Puses rakstiski informē par to viena otru 3 (trīs) darba dienas iepriekš.

**6. Pušu atbildība**

 6.1. Par savu saistību atbilstošu izpildi Izpildītājs un Pasūtītājs atbild saskaņā ar Līgumu un Latvijas Republikā spēkā esošajiem normatīvajiem aktiem.

 6.2. Gadījumā, ja tiek pārkāpti Līgumā noteiktie Pakalpojuma izpildes termiņi vai Attīstības programmas dokumentācijas iesniegšanas termiņi, Izpildītājs maksā Pasūtītājam līgumsodu 0,5% (nulle komats pieci procenti) apmērā no kopējās līgumcenas ar PVN par katru nokavēto dienu, bet ne vairāk kā 10% (desmit procenti) no kopējās līgumcenas.

 6.3. Gadījumā, ja nepamatoti tiek kavēti Līgumā noteiktie maksājumi, Pasūtītājs maksā Izpildītājam līgumsodu 0,5% (nulle komats pieci procenti) apmērā no nokavētā maksājuma summas par katru nokavēto dienu, bet ne vairāk kā 10% (desmit procenti) no kopējās līgumcenas.

 6.4. Gadījumā, ja Pasūtītājs saskaņā ar Līguma 2.2.punktu Attīstības programmas dokumentācijā ir konstatējis neatbilstības, kas radušies tāpēc, ka Izpildītājs nav ievērojis izvirzītas prasības, un Izpildītājs šīs neatbilstības nenovērš Pasūtītāja noteiktajā termiņā, tad Izpildītājs maksā Pasūtītājam līgumsodu 0,5% (nulle komats pieci procenti) apmērā no kopējās līgumcenas ar PVN par katru nokavēto dienu, bet ne vairāk kā 10% (desmit procenti) no kopējās līgumcenas.

 6.5. Līgumsoda samaksa neatbrīvo Puses no Līgumā noteikto saistību pilnīgas izpildes.

**7. Nepārvaramas varas apstākļi**

 7.1. Puses tiek atbrīvotas no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi nepārvaramas varas iestāšanās rezultātā pēc Līguma parakstīšanas dienas kā posts vai nelaime, kuru nebija iespējams ne paredzēt, ne novērst. Šāda nepārvaramā vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, ugunsgrēks, zemestrīce un citas stihiskas nelaimes, kā arī karš un karadarbība, streiki, Latvijas valsts varas un pārvaldes institūciju, kā arī pašvaldību institūciju pieņemtie normatīvie akti un norādījumi un citi apstākļi, kas neiekļaujas Pušu iespējamās kontroles robežās).

 7.2. Pusei, kas nokļuvusi nepārvaramas varas apstākļos, bez kavēšanās jāinformē par to otra Puse rakstiski 3 (triju) darba dienu laikā pēc nepārvaramas varas iestāšanās un, ja tas ir iespējams, ziņojumam jāpievieno izziņa, kuru izsniegušas kompetentas iestādes un kura satur minēto apstākļu apstiprinājumu un raksturojumu.

 7.3. Ja nepārvaramas varas apstākļu dēļ Līgums nedarbojas ilgāk par 3 (trim) mēnešiem, katrai Pusei ir tiesības atteikties no Līguma izpildes, par to rakstiski brīdinot otru Pusi vismaz 15 (piecpadsmit) dienas iepriekš. Šajā gadījumā neviena Līguma Puse nevar prasīt atlīdzināt zaudējumus, kas radušies Līguma izbeigšanas rezultātā.

1. **Strīdu izskatīšanas kārtība**

 8.1. Puses domstarpības, kas saistītas ar Līgumā paredzēto saistību izpildi, risina vienošanās ceļā. Vienošanos noformē rakstveidā.

 8.2. Ja Puses nevar vienoties, strīdu nodod izskatīšanai Latvijas Republikas tiesā normatīvajos aktos noteiktajā kārtībā, piemērojot Latvijas Republikā spēkā esošos normatīvos aktus.

 8.3. Strīdi vai domstarpības Pušu starpā neatbrīvo tās no Līgumā noteikto saistību izpildes.

 **9. Noslēguma noteikumi**

 9.1. Līgums uzskatāms par noslēgtu ar tā parakstīšanas brīdi un ir spēkā līdz Pušu saistību pilnīgai izpildei.

 9.2. Līgumu var grozīt vai papildināt, ievērojot Publisko iepirkumu likuma 61.panta prasības, noformējot rakstisku Pušu vienošanos, kura ar tās abpusēju parakstīšanu kļūst par Līguma neatņemamu sastāvdaļu.

 9.3. Puses apņemas nekavējoties rakstiski informēt viena otru par jebkādām grūtībām Līguma izpildes procesā, kas varētu aizkavēt savlaicīgu Pakalpojuma sniegšanu un Līguma izpildi.

 9.4. Izpildītājam ir tiesības prasīt izbeigt Līguma darbību, ja Pasūtītājs neveic maksājumus un līgumsods sasniedz 10% (desmit procentus) no kopējās līgumcenas.

 9.5. Pasūtītājam ir tiesības vienpusēji atkāpties no Līguma, neatlīdzinot Izpildītājam tādējādi radušos zaudējumus, ja:

9.5.1. Līguma 2.1.punktā noteiktais termiņš tiek kavēts ilgāk par 10 (desmit) darba dienām;

9.5.2. Pasūtītāja noteiktajā termiņā netiek izlabotas kļūdas un trūkumi, par kuru labošanu ir atbildīgs Izpildītājs;

9.5.3. Izpildītājam piemērotais līgumsods sasniedzis 10% (desmit procentus) no kopējās līgumcenas;

9.5.4. Ja Pasūtītājs konstatē, ka Izpildītājs sniedz Pakalpojumu neatbilstoši Līguma mērķim.

 9.6. Puses apliecina, ka tām ir visas nepieciešamās pilnvaras un tiesības, lai slēgtu Līgumu, kā arī tām nav zināmi nekādi tiesiski vai faktiski šķēršļi vai iemesli, kas jebkādā veidā ietekmētu vai aizliegtu uzņemties Līgumā minēto pienākumu izpildi.

 9.7. Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos.

9.8. Visi Līguma pielikumi, kas sastādīti rakstveidā un ir abu Pušu parakstīti, ir Līguma neatņemamas sastāvdaļas.

 9.9. Līgums ir sastādīts latviešu valodā uz 4 (četrām) lapām ar 3 (trim) pielikumiem, no kuriem: pielikums Nr.1 – uz 5 (piecām) lapām, pielikums Nr.2 – uz 15 (piecpadsmit) lapām, pielikums Nr.3 – uz 3 (trim) lapām, 2 (divos) eksemplāros ar vienādu juridisko spēku, katrai Pusei pa vienam eksemplāram.

**10. Pušu rekvizīti un paraksti**

|  |  |
| --- | --- |
| PASŪTĪTĀJS | IZPILDDĪTĀJS |
| Rēzeknes novada pašvaldība | SIA “Reģionālie projekti” |
| reģ.Nr.90009112679 | reģ.Nr.40003404474 |
|  |  |
|  |  |
|  |  |
|  |  |
|  |  |
|  |  |